איבון גאורגי

איבון גאורגי (29 באוקטובר 1903 – 25 בינואר 1975) הייתה רקדנית, כוריאוגרפית ומנהלת בלט גרמנייה. היא נודעה בכישרונות הקומיים שלה, וביכולת קפיצה יוצאת דופן. בתפקידיה השונים, הייתה דמות משפיעה בתחום המחול במשך עשרות שנים.

חייה 
גאורגי נולדה בלייפציג, גרמניה ב־29 באוקטובר 1903. רק בגיל 17 החלה הכשרה רשמית במחול, לאחר ש"התגלתה" במהלך הופעת פנטומימה בבית של חברתה, קתה ניקיש, בתו של המנצח ארתור ניקיש. אף על פי שלבקשת הוריה החלה בלימודי ספרנות, כשרון התנועה שלה היה כה בולט עד שהתאפשר לה ללמוד במקביל גם התעמלות קצבית אצל אגתֶה שלזינגר בלייפציג. זמן קצר אחר כך חזתה גאורגי בהופעה של מרי ויגמן, ונפעמה כל כך, עד שהחליטה להקדיש את חייה למחול. היא החלה ללמוד בבית הספר של אמיל דלקרוז בהלראו בשנת 1920, ולאחר מכן בבית הספר של ויגמן בדרזדן משנת 1921. יחד עם גרט פאלוקה והאניה הולם, הייתה גאורגי אחת התלמידות הידועות ביותר של מרי ויגמן ורוברט גרגי.

היא הופיעה לראשונה על במה בלייפציג ב־1923, ואז יצאה למסע הופעות סולו ברחבי אירופה וצפון אמריקה. היא רקדה גם אצל קורט יוס. היא קיימה הופעות גם עם האראלד קרויצברג בארצות הברית. היא העלתה מופעים מקוריים רבים, ביניהם "הבלט האלקטרוני" ב־1957, למוזיקה של הנק באדינגס.

גאורגי הלכה לעולמה בהאנובר.

קישורים חיצוניים

הערות שוליים

רקדנים גרמנים
כוריאוגרפיות
כוריאוגרפים
רקדניות גרמניות
רקדניות בלט
רקדני בלט
גרמניות שנולדו ב-1903
גרמנים שנולדו ב-1903
גרמנים שנפטרו ב-1975
גרמניות שנפטרו ב-1975